Diari Oficial de la Generalitat Valenciana


Sumari del DOGV 1519, del 11-04-1991 (1991/820788)

ORDRE de 6 de març de 1991, del Conseller de Treball i Seguretat Social, per la qual es convoquen els Premis de Serveis Socials 1991, en les modalitats de premsa, fotografia, ràdio i televisió i investigació.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/06/(1)/dof/vci/html**

### Dades del document

Número de DOGV
:   1519

Data del DOGV
:   11-04-1991

Secció del DOGV
:   DISPOSICIONS GENERALS

Número del document
:   1991/820788


Data del document
:   06-03-1991

Organisme emissor
:   Conselleria de Treball i Seguretat Social

Tipus de document
:   Ordre

Ordre de 6 de març de 1991, del Conseller de Treball i Seguretat Social, per la qual convoca els Premis de Serveis Socials 1991, en les modalitats de premsa, fotografia, ràdio i televisió i investigació.  
La Generalitat Valenciana, amb la convicció que l?eficàcia de la política social depén en gran manera del grau de sensibilització ciutadana, considera prioritària la promoció de campanyes que potencien el progrés d'una cultura de la participació i la solidaritat, en la consecució de la filosofia del benestar social.  
En aquest març es concedeixen anualment els Premis de Serveis Socials de la Generalitat, que tenen com a finalitat principal i primordial fomentar i recolzar l?esforç social i com a objectius concrets: estimular i reconèixer el treball que realitzen els mitjans de comunicació en la promoció dels serveis socials, incentivar la investigació en matèria de serveis socials entre els professionals i en les universitats de la Comunitat Valenciana i procurar la participació de les institucions i associacions que treballen a favor dels serveis socials, reconeixent el seu esforç.  
Per tot això, i en virtut de les facultats atribuïdes per la Llei 5/1983, de 30 de desembre, de Govern Valencià, i el Decret 36/1988, de 21 de mare, del Consell de la Generalitat Valenciana, que aprova el reglament orgànic i funcional d'aquesta conselleria,  
ORDENE:  
Article únic  
La convocatòria dels Premis Serveis Socials 1991 en les modalitats de premsa, fotografia, ràdio i televisió i investigació, a càrrec dels crèdits del programa 313.10, línia de subvenció 403/000/91. La convocatòria es regirà per les següents  
BASES GENERALS  
Primera. Objecte dels premis  
Els premis tenen com a objecte reconèixer els treballs de divulgació i investigació en el camp dels serveis socials. Serà tema obligat en totes i cadascuna de les modalitats d'aquesta convocatòria qualsevol aspecte relacionat amb els sectors inclosos en l?àmbit d'aplicació de la Llei 5/1989, de 6 de juliol, sobre serveis socials de la Comunitat Valenciana (minusvàlues, tercera edat, menors, gitanos, drogodependents, etc.).  
Segona. Lloc de presentació  
Els treballs hauran de presentar-se personalment o per correu certificat en la Conselleria de Treball i Seguretat Social, situada al passeig de l'Albereda, 16, 46425 València, i s'indicarà en el sobre Direcció General de Serveis Socials, «Premis Serveis Socials 1991», com també la modalitat en la qual es participa. Caldrà fer constar també totes les dades d'identificació personal, inclòs el número de telèfon.  
No es prendran en consideració els treballs que hagen estat premiats en altres concursos.  
No podran concórrer a aquesta convocatòria els treballs publicats per la Direcció General de Serveis Socials, el Ministeri d'assumptes Socials o els departaments corresponents d'altres comunitats autònomes.  
Tercera. Termini de presentació  
El termini de presentació dels treballs començarà l?endemà de la publicació d'aquesta ordre al Diari Oficial de la Generalitat Valenciana, i finalitzarà a les 15 hores del dia 15 de maig de 1991.  
Quarta. Resolució  
Constituït el Jurat a què fa referència la base següent, i valorats els treballs presentats, dins els dos mesos següents a la finalització del termini de presentació es farà pública la decisió del jurat, i també la data de lliurament dels premis.  
El jurat podrà declarar deserts els premis.  
Encara que no siguen premiats, el jurat podrà recomanar la reproducció d'alguns treballs en les publicacions de la Direcció General de Serveis Socials. En aquest supòsit els autors seran retribuïts econòmicament.  
Cinquena. Jurat  
El jurat a què fa referència la base anterior estarà compost per:  
- El Director General de Serveis Socials.  
- Un representant del Consell de Benestar Social.  
- Un membre de la Direcció General de Serveis Socials.  
- Un representant de l'Associació de la Premsa Valenciana.  
- Un representant de la Unió de Periodistes del País Valencià,   
- Un representant de l'agrupació de periodistes d'UGT.   
- Un representant de l'agrupació sindical de periodistes de CC.OO.  
BASES ESPECIFIQUES  
Setena. Modalitat de premsa  
1. Podran optar a aquests premis els autors d'articles i reportatges publicats en qualsevol diari o revista d'informació general o especialitzada a la Comunitat Valenciana, des de l'1 de gener de 1990 fins al 31 de desembre de 1990, llevat de les publicacions informatives d'aquesta direcció general.  
2. El tema dels articles i reportatges s'haurà d'acomodar al contingut de la base primera.  
3. Caldrà presentar-hi cinc exemplars o fotocòpies de cada article publicat, amb especificació de la capçalera i data de publicació.  
4. Si els articles es publicaren amb pseudònim o sense signatura, el director de la publicació haurà de certificar el nom de l'autor.  
5. Els concursants presentaran també certificat expedit pel director de la publicació o per qui tinga els drets d'edició autoritzant la reproducció dels articles.  
6. Es concediran tres premis:  
1r Premi: de 300.000 PTA  
2n Premi: de 150.000 PTA  
3r Premi: de 75.000 PTA  
Vuitena. Modalitat de fotografia  
1. Podran concórrer fotògrafs professionals o aficionats, sense cap tipus de limitació.  
2. Les fotografies caldrà que siguen inèdites, en color o blanc i negre. S'enviaran de format mínim de 18 x 24 cm.  
3. Els temes hauran d'acomodar-se al contingut de la base primera.  
4. Cada concursant podrà presentar un màxim de sis fotografies.  
5. Caldrà que es certifique que no hi ha intromissió il·legítima en l?àmbit de protecció de la Llei Orgànica 1/1982, de 5 de maig, o que es posseeix el consentiment previst en l'article segon d'aquesta llei.  
6. Les fotografies quedaran en propietat de la Direcció General de Serveis Socials. Cas de ser reproduïdes en les publicacions pròpies de la Direcció General, les no premiades seran retribuïdes i es farà constar en nom de l'autor.  
7. Es concediran tres premis.  
1r Premi: de 250.000 PTA  
2n Premi: de 125.000 PTA  
3r Premi: de 50.000 PTA  
Novena. Modalitat de ràdio i televisió  
1. Podran optar-hi els programes radiofònics i de televisió que tracten de temes relacionats amb els objectius de la convocatòria i que hagen estat emesos per emissores situades a la Comunitat Autònoma Valenciana en el període comprés des de l'1 de gener de 1990 fins al 31 de desembre de 1990.  
Els premis seran atorgats al director o responsable del programa.  
2. Els concursants hauran de presentar el material següent:  
2.ª) Ràdio:  
- Selecció de guions, no superior a cinc, de la sèrie de programes emesos. Dels guions es trametran dues còpies.  
- Dues còpies, en cinta cassette, dels programes presentats tal com foren emesos.  
- Certificat del director de l?emissora on s'acredite el títol, la data i l?hora i la composició de l?equip realitzador.  
- S'haurà de certificar que no hi ha intromissió il·legítima en l?àmbit de protecció de la Llei Orgànica 1/1982, de 5 de maig, o que es disposa del consentiment previst en l'article segon d'aquesta llei.  
2.b) TV.  
- Per tal d'accedir al premi serà suficient la presentació d'una còpia de l?original del treball.  
- Certificat del director de l?emissora on s'acredite el títol, la data i l?hora d'emissió i la composició de l?equip realitzador.  
- S'haurà de certificar que no hi ha problemes de reproducció, en cas de reproduir imatges en primers plànols de persones concretes.  
3. Es concediran dos premis:  
1r Premi, especialitat de Ràdio: de 250.000 PTA  
2n Premi, especialitat de Televisió: de 250.000 PTA  
Desena. Modalitat d'investigació  
1. Podran concórrer a aquests premis les persones que individualment o conjuntament, com a equips de treball o empreses, realitzen treballs que tracten de qualsevol dels aspectes objecte d'aquesta convocatòria i puguen comportar algun tipus d'avanç o aportació de tècniques per tal de solucionar la problemàtica dels serveis socials.  
2. Els treballs hauran de ser inèdits i amb una extensió no inferior a cent folis. Es trametran per duplicat, en format de foli i mecanografiats per una sola cara.  
3. Els treballs premiats quedaran en propietat de la Direcció General de Serveis Socials, amb l?obligació dels autors d'atorgar el document oportú quan calga, per a la constància pública de la cessió de propietat intel·lectual.  
4. Es concedirà un premi de 500.000 PTA.  
València, 6 de març de 1991.  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI